I en uhyggeligt lige kamp med uafgjort 15-15 ved pausen, fik Aalborg DH kæmpet sig frem til en to-målssejr på 30-28 over SønderjyskE i Gigantium. Mens klubben endnu holder snuden oven vande rent sportsligt, så forlader endnu en spiller klubben: umiddelbart efter aftenens sejr meddelte ADH i en pressemeddelelse, at målvogter Søs Søby skifter til "en af verdens bedste klubber" i næste sæson. Hvilken klub der er tale om, er der derimod ikke nogen oplysninger om endnu.

Referat:
Mens klubbens fremtid stadig hænger i en tynd økonomisk tråd så kæmper spillerne for overlevelse i Ligaen. Onsdag aften fightede de sig til sejr over SønderjyskE.